Bank Fraud Case: कमलनाथ के भांजे रतुल पुरी को न्यायिक हिरासत में तिहाड़ जेल भेजा गया  
रतुल को कोर्ट ने 14 दिन की न्यायिक हिरासत में जेल भेजा
रतुल पुरी को जेल से कोर्ट में अलग वाहन से लाने का आदेश
रतुल पुरी को 17 सितंबर को कोर्ट में पेश किया जाएगा
इससे पहले दिल्ली की रॉउस एवेन्यू अदालत ने प्रवर्तन निदेशालय (ED) द्वारा दर्ज बैंक कर्ज धोखाधड़ी से संबंधित धन शोधन के मामले में शुक्रवार को रतुल पुरी को चार दिन तक और हिरासत में रखने का आदेश दिया था. विशेष न्यायाधीश संजय गर्ग ने प्रवर्तन निदेशालय (ED) की याचिका पर यह आदेश दिया था.
रतुल पुरी को ईडी ने इस मामले में 20 अगस्त को गिरफ्तार किया था. रतुल पुरी तभी से ईडी की हिरासत में थे.
सेंट्रल बैंक ऑफ इंडिया बैंक द्वारा शिकायत के बाद पहले सीबीआई ने केस दर्ज किया था. उसके बाद प्रवर्तन निदेशालय (ईडी) ने मामला दर्ज किया. सीबीआई ने कमलनाथ के भांजे रतुल पुरी के अलावा उनके पिता दीपक पुरी और मां नीता पुरी के खिलाफ भी ठगी और जालसाजी का केस दर्ज किया था.  26 जुलाई को ईडी दफ्तर से रतुल पुरी फरार हो गए थे.